331 



fln Sprække, saaledes har jeg ofte i det Indre af Isklumper frem- 

 bragt Revner, som viste meget glimrende Farver. 



Farver frembringes ogsaa ved Tilbagekastning fra Overflader med 

 Ridser; de tynde Traade af Edderkoppens Spind glindse med pragt- 

 fulde Farver; ligeledes sees ofte tynde Skyer, især i Alpe-Egnene, 

 omgivne af de meest glimrende Farver, uagtet det er hvidt Lys, som 

 falder paa dem, og man maa vel skjelne mellem disse Farver og 

 dem, som vise sig ved Morgen- og Aftenskyerne; thi disse vise kun 

 Farverne af de Lysstraaler, som falde paa dem. Der fremkommer 

 ogsaa Farver, naar man betragter et Lys gjennem Støv, som er i 

 Bevægelse i Luften, idet Stovdelene alle omtrent have samme Størrelse. 

 De her omtalte Farver har man givet forskjellige Navne efter de for- 

 forskjellige Maader, hvorpaa de ere frembragte; nogle kaldes tynde 

 Legemers Farver, andre Bøiningsfarver, men alle fremkomme de ved 

 Lysstraalernes Vexelindgreb eller Interferens, hvilket vel er 

 temmelig vanskeligt at forklare, men som maaskee kan blive tydeligt 

 paa følgende Maade. Alle de tidligere omtalte Love kunne udledes, 

 naar man gaaer ud fra den Forudsætning, at Lyset frembringes ved 

 Bølger eller Svingninger; ved Tilbagekastning af Bølger er Indfalds- 

 vinklen lig Udfaldsvinklen; Lovene for Brydningen følge ogsaa af 

 Bølgebevægelsen. Lyden frembringes ved Svingninger i Luften, idet 

 Luftbølger, som træffe Øret, frembringe Lydindtryk; paa samme Maade 

 tænker man sig, at Lyset forplantes ved Svingninger til Øiet, kun at 

 Svingningerne ikke foregaae i Luften, men i et Stof, man kalder 

 Æther, og som man antager gjennemtrænger alle Legemer og ud- 

 fylder Verdensrummet. 



Naar man kaster en Steen i roligt Vand, vil der rundt om det 

 Sted, hvor Stenen har truffet Vandet, frembringes kredsformige Bølger, 

 som derfra udbrede sig til alle Sider; disse Bølger bestaae i en 

 Række af Forhøininger, Bølgebjerge, som ere adskilte fra hinanden 

 ved Fordybninger, Bølgedale. Tænke vi os to Stene kastede i Vandet 

 i ringe Afstand fra hinanden, ville Bølgerne fra den ene Steen krydses 

 af dem fra den anden ; paa de Steder, hvor et Bølgebjerg støder sammen 

 med et andet, vil Vandet løftes høiere i Veiret. der vil fremkomme et 

 høiere Bølgebjerg; paa de Steder, hvor en Bølgedal støder sammen 

 med en Bølgedal, vil der fremkomme en dybere Bølgedal; men paa 

 de Steder, hvor et Bølgebjerg træffer en lige saa stor Bølgedal, vil 

 det ene hæve Virkningen af den anden, og Vandet vil hverken hæves 

 eller sænkes; saaledes kunne Bølgerne fra en Steen tilintetgjøre 

 Bølgerne fra en anden. Det samme gjælder baade om Lyd- og Lys- 

 bolger; vi kunne faae en Lydbølge til at hæve Virkningen af en anden, 

 saaledes at der ved deres Sammenstød bevirkes Stilhed; vi kunne 

 ogsaa faae en Lydbølge til at hæve en anden, saaledes at deres For- 

 ening frembringer Mørke; denne Bølgernes Virkning paa hinanden 

 kaldes deres Vexelindgreb eller Interferens. 



